"Ажәытәтәи ашрифт ахархәара мап ацәктәуп. Шьҭа иаҳа еиӷьу ашрифт еиқәдыршәеит акомпиутертә технологиақәа ирызҟазоу аҷкәынцәа. Урҭ русгьы ргәы азҭаҵалатәуп ҳәа сгәы иаанагоит. Аԥсны аиҳабыра реилазаара ирыдыркылеит жәларбжьаратәи акомпиутертә технологиақәа рганахьала ақәҵара еиҳа иҿыцу апрограммахь аиасразы. Ауниверситет аҿы аспециалистцәа аус адырулеит Arial AB ҳәа изышьҭоу ашрифт ҿыц", — ҳәа азгәаиҭеит Аԥҳазоу.
Аԥҳазоу: аԥсуа шрифт ҿыц аҿы анбанқәа шыҟац иаанхоит
18:39 27.04.2018 (ирҿыцуп: 18:59 27.04.2018)
© Sputnik / Томас ТхайцукВахтанг Абхазоу
© Sputnik / Томас Тхайцук
"Аԥсуа бызшәеи ҳаамҭазтәи акомпиутертә технологиа ҿыцқәеи" атемала Аҟәа имҩаԥысит астол гьежь. Уаҟа изааҭгылаз, иалкааз азҵаарақәа ртәы арадио Sputnik Аԥсны аефир аҟны еиҭеиҳеит ашәҟәыҩҩцәа реидгыла ахантәаҩы Вахтанг Аԥҳазоу.